《栏杆》
清代·蔡见先

几番打扫仗园丁，静把莺声仔细听。十里芰荷香暗度，一楼风月酒初醒。

不教花信三春漏，恰对山光半角青。入夜有人閒倚久，笑看团扇扑流萤。

作者简介：蔡见先（1855～1911），字振丰，又字启运，号应时、运时，以字行。清新竹县人。其先原籍福建同安，累世武职。蔡氏博学能文，喜兵书，好交游，时与诸名士诗文唱酬。